“Binokor” xokkey bo‘yicha xalqaro turnirda kumush medalni qo‘lga kiritdi

28 mart kuni Bishkek merining xokkey bo‘yicha 2019 yilgi kubogi turniri doirasida “Binokor” (Toshkent, O‘zbekiston) hamda “SDYuShOR-2” (Bishkek, Qirg‘iziston) xokkey klublari o‘rtasida final o‘yini bo‘lib o‘tdi. 
O‘zbekistonning o‘spirinlar jamoasi maydon egalariga 4:6 hisobida mag‘lub bo‘lib, sharafli ikkinchi o‘rinni egallashdi. “Binokor” xokkey klubi saytida shu haqida xabar berildi. 
Bundan oldin, 26 mart kuni “Binokor” XK AQShning “Select” XK bilan kechgan o‘yinda 2:1 hisobida g‘alaba qozongandi. Shu tariqa jamoa finalga yo‘llanma olgandi. 
“Biz Sizlar bilan faxrlanamiz, yosh xokkeychilarimiz!”, - deyiladi klub saytida.